Diari Oficial de la Generalitat Valenciana


Sumari del DOGV 9090, del 24-05-2021 (2021/4121)

Notificació de la sentència dictada en el judici verbal número 278/2020.
------------------------------------------------------------------------

### Dades del document

Número de DOGV
:   9090

Data del DOGV
:   24-05-2021

Secció del DOGV
:   IV. ADMINISTRACIÓ DE JUSTÍCIA

Número del document
:   2021/4121


Organisme emissor
:   Jutjat de Primera Instància i Instrucció Número 3 de la Vila Joiosa

Tipus de document
:   Edicte

Notificació de la sentència dictada en el judici verbal número 278/2020. [2021/4121]  
Procediment: judici verbal (250.2) [VRB] - 000278/2020.  
De: Comunitat de propietaris Eurotennis Club Costablanca.  
Procuradora: Vicenta María Sellés Mingot.  
Contra: Cala Marsal, SA, i Sander Live, SL.  
Procurador/a:   
  
En aquest procediment judici verbal seguit a instàncies de Comunitat de propietaris Eurotennis Club Costablanca contra Cala Marsal, SA, i Sander Live, SL, s'ha dictat una sentència, que, literalment, és com diu a continuació:  
  
«Sentència número 47/21  
  
La Vila Joiosa, 1 d'abril de 2021  
  
Vicenta Zaragoza Teuler, jutgessa substituta del Jutjat de Primera Instància i Instrucció número 3 de la Vila Joiosa, he vist aquestes actuacions del judici verbal registrades amb el número 278/2.020, en reclamació de quantitat (reclamació de rendes degudes en el marc de la propietat horitzontal), promogudes per la Comunitat de Propietaris Eurotennis Club Costablanca de la Vila Joiosa, representada per la procuradora dels tribunals Vicenta María Sellés Mingot, i assistida pel lletrat Jesús Herrero Romero, contra la mercantil Sander Live, SL, i a la mercantil Cala Marsal, SA, en situació de rebel·lia processal.  
  
Dispositiva  
Estime íntegrament la demanda rectora d'actuacions promoguda per la Comunitat de propietaris Eurotennis Club Costablanca de la Vila Joiosa, representada per la procuradora dels tribunals Vicenta María Sellés Mingot, contra la mercantil Sander Live, SL, i a la mercantil Cala Marsal, SA, en reclamació de quantitat (reclamació de rendes degudes en el marc de la propietat horitzontal), i condemne la mercantil Sander Live, SL, a abonar a l'esmentada comunitat de propietaris la quantitat de dos mil cinc-cents noranta-sis euros amb set cèntims (2.596,07 €), en concepte de despeses comunes de la comunitat de propietaris, més els interessos de demora d'aquest import d'acord amb l'interés legal reportat des de la data de la interposició de la demanda, 30 d'abril de 2020, fins al total pagament a la part actora.  
  
I, així mateix, condemne la mercantil Cala Marsal, SA, a suportar, sobre l'immoble inscrit al seu nom (en concret la finca registral 17.537, tom 555, llibre 160, foli 43 del Registre de la Propietat número 2 de la Vila Joiosa), totes les conseqüències que pogueren derivar-se de l'execució d'aquesta sentència.  
Finalment, s'imposa l'abonament de les costes a la part demandada.  
Notifiqueu aquesta sentència a les parts, feu-los saber que no és ferma i contra aquesta es pot interposar un recurs d'apel·lació en el termini de vint dies, a comptar des de la notificació d'aquesta resolució, i de què coneixerà l'Audiència Provincial d'Alacant.  
  
I atés que aquests demandats, Cala Marsal, SA, i Sander Live, SL, es troben en parador ignorat, expedisc aquest edicte perquè els valga de notificació en forma.  
  
La Vila Joiosa, 10 d'abril de 2021. La lletrada de l'Administració de justícia: Sara Cabrera Ferreres.